ΓΡΑΠΤΗ ΕΡΩΤΗΣΗ E-3482/00

υποβολή: Antonios Trakatellis (PPE-DE) προς την Επιτροπή

(10 Νοεμβρίου 2000)

Θέμα: Ανεξάρτητη λειτουργία εθνικών αρχών ανταγωνισμού: δοτός διορισμός της ελληνικής αρχής ανταγωνισμού και αδράνεια στηνπόθεση των Μινωικών Γραμμών

Έχονταςπόψη την πρόταση μεταρρύθμισης των κανονισμών για την εφαρμογή των άρθρων ανταγωνισμού 81 και 82 της Συνθήκης ΕΚ και το πρόσφατο ναυάγιο του οχηματαγωγού Εξπρές Σάμινα, με το οποίο αποκαλύφθηκε το μονοπωλιακό καθεστώς και οι στρεβλώσεις ανταγωνισμού που δημιουργήθηκαν στην εγχώρια αλλά και ευρωπαϊκή αγορά ακτοπλοΐας λόγω της προνομιακής και καταχρηστικής έκδοσης από το Υπουργείο Εμπορικής Ναυτιλίας (ΥΕΝ) αποκλειστικών αδειών σκοπιμότητας προς την εταιρεία Μινωικές Γραμμές καθώς και λόγω της αδράνειας της ελληνικής επιτροπής ανταγωνισμού σχετικά με τη χορήγηση αποκλειστικών αδειών σκοπιμότητας από το ΥΕΝ στην εν λόγω εταιρεία, με γεωγραφική κατανομή της εν λόγω αγοράς, με κατάχρηση δεσπόζουσας θέσης και επιβολήςπερβολικών τιμών:

Μπορεί να μας πει η Επιτροπή:

1. Πώς είναι δυνατόν να συζητείται αλλαγή του συστήματος ανταγωνισμού της ΕΕ με μεταφορά αποκλειστικών αρμοδιοτήτων από τα άρθρα 81 και 82 της Κοινότητας προς τα κράτη μέλη και τις αρμόδιες εθνικές αρχές ανταγωνισμού χωρίς να έχει εξασφαλιστεί πρώτα η ασφάλεια δικαίου, ο αντικειμενικός ορισμός μελών καθώς και η ανεξάρτητη λειτουργία των δεκαπέντε εθνικών αρχών ανταγωνισμού της ΕΕ;

2. Γνωρίζει η Επιτροπή ότι σύμφωνα με το Νόμο 2837/2000 της 1/08/00(1) ο πρόεδρος και τα μέλη της ελληνικής επιτροπής ανταγωνισμού είναι δοτά, αφού διορίζονται εξ ολοκλήρου από τονπουργό ανάπτυξης και ελέγχονται από την κυβέρνηση, και ποια μέτρα θα λάβει η Επιτροπή ώστε να διασφαλιστεί ο αντικειμενικός διορισμός των μελών και η ανεξάρτητη λειτουργία της επιτροπής ανταγωνισμού;

3. Ποια η θέση της Επιτροπής απέναντι στην ανυπαρξία και αδράνεια της ελληνικής επιτροπής ανταγωνισμού και στην καταχρηστική έκδοση αποκλειστικών αδειών σκοπιμότητας προς την εταιρεία Μινωικές Γραμμές και γιατί η Επιτροπή δεν επενέβη στην παραβίαση κοινοτικών κανόνων ασφάλειας;

(1) ΦΕΚ αριθ. 178, της 3.8 200.

Απάντηση του κ. Monti εξ ονόματος της Επιτροπής

(22 Δεκεμβρίου 2000)

Το αξιότιμο μέλος αναφέρεται στην πρόταση της Επιτροπής για έναν νέο κανονισμό εφαρμογής των άρθρων 81 και 82 (πρώην άρθρα 85 και 86) της συνθήκης ΕΚ(1). Σύμφωνα με το άρθρο 83 (πρώην άρθρο 87) της συνθήκης ΕΚ, η εν λόγω πρόταση εξετάζεται επί του παρόντος από το Ευρωπαϊκό Κοινοβούλιο.

1. -2. Όπως αναφέρεται στην αιτιολογική έκθεση της πρότασης, η Επιτροπή θεωρεί ότι στο πλαίσιο του προτεινόμενου συστήματος εφαρμογής οι επιχειρήσεις θα ωφεληθούν από το γεγονός ότι θα τους προσφέρεται το κατάλληλο επίπεδο νομικής ασφάλειας.

Το προτεινόμενο σύστημα εφαρμογής θα επιτρέψει στις εθνικές αρχές να συμμετάσχουν περισσότερο στην επιβολή των κοινοτικών κανόνων ανταγωνισμού. Η πρόταση της Επιτροπήςποχρεώνει τα κράτη μέλη να εξουσιοδοτήσουν τις εθνικές αρχές ανταγωνισμού όσον αφορά την εφαρμογή των άρθρων 81 και 82 της συνθήκης ΕΚ και θέτει τα θεμέλια για τη δημιουργία ενός δικτύου στο πλαίσιο του οποίου η Επιτροπή θα συνεργάζεται στενά με τις αρχές ανταγωνισμού των κρατών μελών για την εφαρμογή των κοινοτικών κανόνων ανταγωνισμού. Η πρόταση διατηρεί επίσης την εξουσία της Επιτροπής να παρεμβαίνει σε περιπτώσεις παράβασης των άρθρων 81 και 82 της συνθήκης ΕΚ, και τον κανόνα βάσει του οποίου όταν κινείται διαδικασία από την Επιτροπή οι εθνικές αρχές δεν δύνανται να παρέμβουν.

Η Επιτροπή θεωρεί ότι οι αρχές ανταγωνισμού των κρατών μελών είναι σε γενικές γραμμές καλά εξοπλισμένες προκειμένου να συμμετάσχουν στο δίκτυο συνεργασίας. Το δίκτυο θα συμβάλει στην περαιτέρω ανάπτυξη μιας κοινής συνείδησης σε θέματα ανταγωνισμού στην Ευρώπη. Τα κράτη μέλη προπαρασκευάζονται ήδη για την εφαρμογή του νέου συστήματος επιβολής των κανόνων ανταγωνισμού. Στο στάδιο αυτό, συνεπώς, η Επιτροπή δεν κρίνει σκόπιμο να προτείνει περαιτέρω μέτρα, π.χ. εναρμόνισης των διαδικαστικών κανόνων για τις εθνικές αρχές.

3. Τα πιθανά προβλήματα ανταγωνισμού στα οποία αναφέρεται το αξιότιμο μέλος δεν έχουν επιπτώσεις εκτός Ελλάδος και ως εκ τούτου δεν πρόκειται να επηρεάσουν αισθητά το εμπόριο μεταξύ κρατών μελών. Επομένως, δεν μπορούν να εφαρμοσθούν οι κοινοτικοί κανόνες ανταγωνισμού και εναπόκειται στις ελληνικές αρχές να τακτοποιήσουν τα προβλήματα στα οποία αναφέρεται το αξιότιμο μέλος και αυτό ανεξάρτητα από την προαναφερόμενη μεταρρύθμιση του κανονισμού εφαρμογής.

Η Ελλάδαπάγεται σε προσωρινή απαλλαγή μέχρι την 1η Ιανουαρίου 2004 από την κοινοτική νομοθεσία περί ελεύθερης παροχής θαλάσσιων ακτοπλοϊκώνπηρεσιών. Για τον λόγο αυτόν η Επιτροπή κρίνει ότι, επί του παρόντος, δεν δύναται να παρέμβει σε σχέση με το ισχύον ελληνικό σύστημα χορήγησης αδειών.

Εν πάση περιπτώσει, μετά το ναυάγιο του Εξπρές Σάμινα, η Επιτροπή ζήτησε από την ελληνική κυβέρνηση στις 28 Σεπτεμβρίου 2000 να καταθέσει όλες τις σχετικές πληροφορίες προκειμένου να εξακριβωθεί η

συμμόρφωση του στόλου επιβατηγών πλοίων με το κοινοτικό δίκαιο για την ασφάλεια των θαλάσσιων μεταφορών. Όσον αφορά το Εξπρές Σάμινα, οι πληροφορίες περιλάμβαναν αντίγραφα των βεβαιώσεων ασφάλειας καθώς και αποδεικτικά στοιχεία όσον αφορά την καλή λειτουργία του συστήματος καταχώρισης των επιβατών και την τήρηση τωνποχρεώσεων όσον αφορά την εκπαίδευση του πληρώματος.

Η Επιτροπή βρίσκεται στο στάδιο της αξιολόγησης των πληροφοριών πουπέβαλε η ελληνική κυβέρνηση και μόλις εκδοθούν τα πορίσματα θα λάβει τα κατάλληλα μέτρα.

(1) COM(2000)582.